
DET  ER  MIG,  FRYGTER  IKKE. 

Paa  den  Tid,  da  Jesus  gik  omkring  og  prædikede,  boede  der 
i  Belhania  en  rig  Farisæer  ved  Navn  Simon.  Han  var  en 
Mand,  som  stod  højt  i  kirkelig  Henseende  og  agtet  i  sin  By. 
Han  holdt  af  at  have  Gæstebud  i  sit  store  og  fine  Hus.  Ved 
en  af  disse  Festligheder  kom  det  kolde,  mekaniske  Ritual  af 
Farisæeren  i  dramatisk  Berøring  med  Kristi  s jælef reisende 
Magt. 

Da  Jesus  ankom  til  Simons  Hus,  blev  han  ikke  modtaget 
med  den  almindelige  Hoflighed  udvist  imod  Gæsterne.  Han 
fik  ingen  Vand  til  at  vaske  sine  Fødder  i,  heller  ikke  blev 
hans  Hoved  salvet  med  Olie,  hvilket  var  en  brugelig  Vel- 
komsthilsen. Han  blev  bænket  ved  den  nederste  Ende  af 
Bordet.  Der  sad  han  —  den  største  af  alle  i  Verden,  ringe- 
agtet og  overset  af  de  andre,  medens  den  purpurklædte  Simon 
sad  i  Højsædet  ved  den  anden  Ende  af  Bordet.  Saa  kom  der 
en  anden  Person  ind.  Det  var  en  Kvinde,  som  var  en  Synder- 
inde i  Byen.  Hun  havde  mødt  Jesus  tidligere  samme  Dag,  ja 
Mesteren  havde  talt  med  hende,  talt  til  hende  paa  hans  stil- 
færdige, elskværdige  Maade  om  det  store  og  skonne  i  Renhed 
og  Dyd,  og  i  Aanden  af  hans  Frelsergerning  havde  forsøgt  at 
lofte  hende  til  en  Forstaaelse  af  Karakter  og  Ære.  Hans  ven- 
lige Omsorg  for  hende  —  et  Udskud  —  havde  rørt  hendes 
Hjerte,  og  en  fast  Tro  havde  fundet  Plads  i  hendes  Sjæl,  at 
han  var  Gudmennesket,  den  ene  fuldkomne.  Denne  Tro 
havde  fæstet  sig  saa  dybt  hos  hende,  at  den  havde  bevirket 
den  fuldstændige  Omvendelse,  der  renser  Hjertet  for  det 
urene  og  kun  lader  tilbage  Guldet  af  et  helligt  Onske.  Det  var 
denne  uendelige  Kærlighed  og  ikke  nogen  Indbydelse,  der 
bragte  hende  til  dette  Hus.  Hun  kom  for  at  vise  Guds  Søn 
sin  Paaskonnelse.  Hun  gik  lige  hen  til  Jesus,  hvor  han  sad, 
og  med  samme  Ydmyghed,  som  en  Slave  udviste  mod  sin 
Herre,  faldt  hun  ned  for  ham  med  Hænderne  krydset  over 
hans  Fodder.  Saa  brod  det  los  i  hendes  Hjerte  og  Taarerne 
faldt  som  Regn  paa  hans  Fodder,  som  de  vældede  frem  fra 
Dybden  af  en  angergiven  Sjæl.  Hun  var  saa  oprigtig  arbodig, 
al  hun  tog  Lokkerne  af  sit  Haar  og  torrede  Taarerne  af  hans 
Fodder.  Den  rige  og  hovmodige  Simon  saa  til  med  For- 
argelse. Hans  lystige  Gæstebud  blev  ødelagt  af  denne  anger- 
givne Synderinde.  Og  han  sagde  ved  sig  selv:  »Dersom  denne 
var  en  Profet,  vidste  han  hvem  og  hvordan  en  Kvinde  denne 
er,  som  rorer  ved  ham,  at  hun  er  en  Synderinde.«  »Simon!  jeg 
har  noget  at  sige  dig,«  sagde  Jesus.  »Mester  sig  frem!»  »En 
Mand,   som   udlaante   Penge,  havde   to   Skyldnere;   den   ene 

var  fem  Hundrede  Denarer  skyldig,  men  den  anden  halv- 
tredsindstyve. Da  de  ikke  havde  noget  at  betale  med,  efter- 
gav han  dem  det  begge.  Hvem  af  dem  vil  nu  elske  ham  mest?« 
Simon  svarede:  »Jeg  holder  for,  den,  hvem  han  eftergav 
mest?«  Jesus  svarede:  »Du  domte  ret.«  »Ser  du  denne  Kvinde? 
Jeg  kom  ind  i  dit  Hus;  du  gav  mig  ikke  Vand  til  mine  Fød- 
der; men  hun  vædede  mine  Fodder  med  sine  Taarer  og  af- 
tørrede dem  med  sit  Haar.  Derfor  siger  jeg  dig:  Hendes 
mange  Synder  ere  hende  forladte,  eftersom  hun  elskede 
meget.«  Og  han  sagde  til  hende:  »Dine  Synder  eré  forladte!« 

Hvad  foregik  der  i  Virkeligheden  i  denne  Kvindes  Hjerte? 
Det  rigtige  Svar  paa  dette  Sporgsmaal  vil  aabenbare  Hemme- 
ligheden af  Herrens  frelsende  Magt.  Ved  sit  rene,  fuldkomne 
Liv  og  kærlige  Formaninger  gjorde  han  et  dybt  Indtryk  paa 
hendes  Sind  angaaende  den  evige  Nobilitet  af  Kyskhed  og 
Renhed  og  bevirkede,  at  hun  gennem  en  sjælerensende  Tro 
kom  til  at  forstaa,  at  det  eneste,  det  gælder  om,  er  et  rent 
og  helligt  Liv.  Denne  hellige  Tro  rensede  hendes  Hjerte  fra 
al  dets  Daarskab  og  tilbagelod  i  hendes  Hjerte  det  helligste 
af  alt  i  Verden  —  Kærlighed  til  Gud. 

I  hvert  eneste  Skridt,  vi  tager  mod  Fremtiden,  det  ukendte 
og  uvisse,  vandrer  vi  bogstavelig  talt  ved  Tro.  Fremgang  er 
i  Virkeligheden  fra  Tro  til  Tro.  Enhver  aspirerende  Tanke 
eller  hensigtsmæssig  Handling  sker  med  Henblik  paa  Frem- 
tiden. Ja  selv  vore  mest  jævne  og  almindelige  Tanker  bliver 
meningsløse  uden  den  sikre  Folelse  af  Fremtid  og  det  ukend- 
tes Eksistens.  Naar  vi  tænker  paa  at  foretage  en  Rejse,  at 
plante  et  Træ,  bygge  et  Hus  eller  aabne  en  Forretning  er  det 
paa  den  Forudsætning,  at  Tiden  forsættes,  uden  hvilket  alle 
vore  Tanker  og  Handlinger  vilde  være  uden  Mening  og  Maal. 

Næst  efter  selve  Livet  er  Tro  den  mest  betydningsfulde 
Ting  indenfor  Rækkevidden  af  bevidst  Eksistens.  Magten  til 
at  leve  i  Fremtiden  og  i  det  ukendte  er  den  hojeste  Egenskab 
af  Fornuften  og  det  nodvendige  Fakultet,  som  sætter  Menne- 
sket paa  Skabelsens  Tinde.  Al  vor  Planlægning,  vore  Udkast 
og  Beslutninger,  der  udgor  et  hensigtsmæssigt  Liv,  er  mulig- 
gjort ved  et  Glimt  ind  i  Fremtiden.  Alle  vore  sammenhæn- 
gende Teorier  angaaende  vor  Opforsel,  vor  Filosofi  an- 
gaaende et  ordentlig  Religionssystem  er  bygget  paa  den  ab- 
solute  Tro,  at  alt  hvad  vi  tænker  og  gør  har  fremtidig  Be- 
tydning. Uden  Troens  Fremsyn  er  Livet  kun  en  paserende 
Drøm,  et  Øjebliks  Impuls.  Det  er  den  evige  Forstaaelse,  fodt 
af  Troen,  af  den  evige  Betydning  af  Tid,  der  gør  vore  Tanker 
alvorlige,  holder  Samvittigheden  vaagen  og  bevirker  Orden, 
Maadeholdenhed  og  en  Folelse  af  Hellighed  i  Livet.  Den  al- 
vorlige Tro,  at  vore  Tanker  og  Handlinger  i  Dag  gor  os  skik- 

kel  eller  uskikkel  for  (luds  evige  Aar,  er  den  eneste  sikre 
Grundvold  for  Moralitet. 

Troen  sammenknytter  Fremtiden  med  Nutiden,  gor  Evig- 
heden en  Del  af  i  Dag  og  giver  Livet  sil  Sammenhæng,  sin 
Fortsættelse  og  Mening.  Gennem  Troens  Styrkelse  træder  vi 
ind  i  Livet  og  lever  det  rigere  Liv. 

Det  var  Mesterens  vidunderlige  Indblik  i  denne  funda- 
mentale Sandhed,  der  inspirerede  ham  til  at  lægge  Troen 
som  Grundvold  for  hans  Filosofi  af  Menneskenes  Frelse  og 
Ophøjelse.  »Uden  Tro  er  del  umuligt  al  behage  Gud,  thi  det 
bor  hver  den,  som  kommer  frem  for  ham,  at  tro  at  han  er 
til,  og  at  han  er  deres  Belønner,  som  soge  ham.«  Uden  Tro 
er  del  umuligt  at  udrette  noget  af  Betydning.  Den  Idé,  al 
Troen  er  den  underliggende  Tilskyndelse  til  Handling,  pas- 
ser i  Særdeleshed  med  Hensyn  til  vor  Opforsel  imod  Gud. 
Skaberen  er  usynlig.  Yi  kan  ikke  se  ham  med  vore  naturlige 
Øjne.  Alle  vore  Tanker  og  Handlinger  angaaende  ham  er  in- 
spireret ved  Troens  fine  Forstaaelse  af  hans  Eksistens.  Vi 
nærmer  os  ham  ved  Troens  evige,  dragende  Magt.  Lige- 
som Magnetnaalen  ufejlbarligt  drages  mod  Nord,  saaledes 
drager  Troen  Sjælen  mod  Gud  og  hans  Sandheder. 

I  1820  blev  Joseph  Smith,  den  Gang  en  Dreng  paa  14  Aar, 
dybt  bekymret  angaaende  sin  Sjæls  Salighed.  Opvækkelses- 
moder,  hvor  hojlydt  Appel  blev  fremfort  for  at  rore  Folks 
Følelser,  forværrede  kun  hans  Bekymring.  Den  Splid,  som 
fandtes  blandt  kristne  Sekter,  forstyrrede  ydermere  hans 
unge  Sind.  De  forskellige,  uenige  Præster  fik  Drengen  til  at 
spørge,  hvilken  af  alle  disse  Kirker  er  den  rigtige?  Med  dette 
Sporgsmaal  liggende  tungt  paa  sit  Sind  begyndte  han  at  læse 
Skriften.  En  Dag,  da  han  aabnede  Bibelen,  faldt  hans  Øjne 
paa  den  trostimulerende  Tekst  i  Jakobs  Brev  1.  Kap.  5.  Vers: 
»Men  dersom  nogen  iblandt  eder  fattes  Visdom,  han  bede 
derom  til  Gud,  som  giver  alle  gerne  og  uden  Bebrejdelse,  saa 
skal  den  gives  ham.  Men  han  bede  i  Tro,  uden  at  tvivle;  thi 
den,  som  tvivler,  ligner  en  Havets  Bolge,  der  drives  og  kastes 
af  Vinden.«  Delte  simple  Lofle  sank  dybt  i  Drengens  Hjerte 
som  Ord  fra  selve  al  Visdommens  Gud.  Han  troede,  Gud 
havde  givet  Loftet,  og  at  han  vilde  holde  det.  Tilskyndet  ved 
denne  simple  Tro  gik  han  ud  i  en  lille  Lund  nær  ved  hans 
Faders  Hjem,  hvor  han  bojede  sig  i  ydmyg  Bon,  udoste  sit 
bekymrede  Hjerte  i  Paakaldelsc  af  Gud.  Som  han  standhaftig 
holdt  ved  i  Bon,  neddalede  der  for  ham  en  Lysstotte,  hvis 
Lys  og  Glans  overgik  Middagssolens  Skin.  I  Lysstøtten  stod 
to  herliggjorte,  udødelige  Personer  i  majestætisk  Form.  Den 
ene,  idet  han  pegede  paa  den  anden,  sagde:  »Denne  er  min 
elskede  Son,  hor  ham.« 

Den  Dag  saa  denne  Dreng  den  eviges  Skikkelse  og 
hørte  den  Rost,  som  talte  i  Tidernes  Morgen,  da  ud  af  kaotisk 
Materiale  en  smuk  og  dejlig  Verden  blev  skabt.  Han  er  Nu- 
tidens storste  Opdager.  Han  opdagede  for  den  nulevende 
Slægt  den  eneste  Nogle  til  Kundskaben  om  Gud.  Han  fandt 
den  dybe  og  rene  Glæde  af  virkelig  Kontakt  og  Samvirke  med 
den  store  Alfader.  Den  Plet,  hvor  Drengen  bad,  er  et  helligt 
Sted.  Der  stod  Vuggen  til  Nutidens  Tro.  I  den  lille  Lund, 
paa  den  Dag  opdagede  denne  Dreng  den  tabte  Nogle  til 
Kundskaben  om  Gud. 

Mormonismens  hele  Historie,  dens  Begyndelse  og  Frem- 
gang er  een  lang  Beretning  om  ophojet  Tro,  en  Kamp  imod 
tilsyneladende  uovervindelige  Vanskeligheder.  Dem,  der  slut- 
tede sig  til  Kirken  i  de  forste  Aar  af  dens  Eksistens,  maatte 
lide  den  grusomste  Forfolgelse.  Tre  Gange  blev  de  i  Lobet  af 
ti  Aar  som  et  Samfund  drevet  fra  deres  Hjem  og  frarovet 
deres  Ejendom  under  Pobelens  Bajonetter.  Men  efter  hver 
umenneskelig  Forfolgelse  rejste  de  sig  igen  med  en  vid- 
underlig Styrke  og  en  usvækket  Tro  og  begyndte  stille  og 
ufortrodent  at  lægge  Grunden  til  nye  Hjem,  nye  Skoler,  Kir- 
ker og  Templer.  Da  over  20.000  af  dem  i  en  Samling  blev 
drevet  fra  deres  By  Nauvoo,  fandt  de  sig  nodsaget  til  at  drage 
ud  over  den  store  amerikanske  Ørken  for  at  finde  et  Sted  i 
Klippebjergene,  hvor  de  kunde  bygge  deres  Hjem.  Denne 
Udvandring  er  et  enestaaende  Foretagende  af  sin  Slags.  Den 
medførte  Strabadser,  Lidelser,  Savn  og  Farer.  De  var  mangel- 
fuldt forsynet  med  Fode  og  Klæder,  og  ligeledes  var  deres 
Ekvipage  mangelfuld.  Langs  Vejen  lurede  Indianere  og 
truede  med  deres  Angreb.  Men  gennem  Hunger  og  Savn, 
Lidelser  og  Farer  fortes  de  af  en  hjertestyrkende  Tro,  og 
Sangen  lod  fra  deres  Læber,  som  de  langsomt  og  besværligt 
banede  sig  Vej  ud  over  Ørkenen: 

Kom  Hellige  fremad  og  frygter  ej, 

Kun  med  Mod  fremad  drag! 

Skont  tornes  troet  kan  synes  denne  Vej, 

Gud  er  nred  os  hver  Dag. 

Os  bedre  er  at  jage  væk 

Unyttig  Kummer,  Kval  og  Skræk, 

Og  Fryd  bor  da  i  hver  en  Sjæl, 

Alt  er  vel,  alt  er  vel! 

Om  Hytten  paa  vor  Rejse  brydes  ned  — 
Salig  Dag,  alt  er  vel! 
Endt  er  da  al  vor  Trængsel  og  Ufred, 
Og  hos  Gud  bor  vor  Sjæl. 

Men  om  vort  Liv  det  bliver  spart. 
Og  vi  med  Israel  faar  Part, 
Vi  Jesus  da  vil  mode  snart  — 
Alt  er  vel  —  alt  er  vel! 

Denne  Sang  saa  fuld  af  Haab,  Tro  og  Frimodighed  har 
genlydt  ned  igennem  Aarene  og  faaet  mange  Menneske- 
hjerter til  at  slaa  stærkere  og  varmere,  end  Menneskehjerter 
har  slaaet,  siden  Livets  Herre  sejrede  over  Døden. 

Apostelen  Paulus  siger:  »Troen  er  en  Bestandighed  i  det, 
som  haabes,  en  Overbevisning  om  det,  som  ikke  ses.«  Han 
henviser  til  det  dybt  rodfæstede  guddommelige  Haab,  der 
ikke  vakler,  selv  naar  det  moder  op  med  det  menneskelige 
umulige.  Paulus  anvender  Abraham  til  at  illustrere  denne 
Idé  om  Tro.  Efter  at  have  modtaget  Loftet,  at  i  Isak  skulde 
alle  Jordens  Nationer  blive  velsignet,  blev  han  befalet  at  ofre 
sin  Son.  Med  en  urokkelig  Tro  paa  Guds  Magt  gjorde  Abra- 
ham de  fornodne  Forberedelser  til  Ofringen.  Alteret  var  byg- 
get, Brændet  samlet  og  lagt  paa  sin  Plads,  Offeret  var  lagt 
paa  Alteret  og  Kniven  løftet,  løftet  for  at  tage  det  værdi- 
fulde Liv.  Hans  Haand  standsede  ikke,  forend  han  hørte 
Engelens  Rost:  »Læg  ikke  Haand  paa  Drengen.«  Abraham 
bestod  Troens  største  Prøve  uden  noget  Forsog  paa  at  und- 
drage sig.  Han  havde  den  rene  Sjælsstyrke  til  at  tro,  at  Her- 
ren kunde  og  vilde  lade  de  livlose  Læber  tale  igen.  I  Abra- 
ham rørte  sig  den  Følelse,  der  triumferende  kunde  tro,  at 
selve  Døden  kan  vendes  til  Liv  paa  Herrens  Ord. 

Det  er  en  Tro,  der  adskiller  den  ihærdige  energiske  Person 
fra  den  passive.  Mennesker  uden  Handlekraft  er  altid  Men- 
nesker uden  nogen  fast  Overbevisning.  Mennesker  med 
Handlekraft  er  som  Regel  Mennesker  med  en  fast  Overbevis- 
ning. 

Naar  vi  taler  om,  at  et  Menneske  har  Sjælsstyrke,  menes 
det,  at  vedkommende  har  den  Fasthed,  der  har  sin  Rod  i  en 
bestemt  Overbevisning. 

Naar  vi  siger,  at  nogen  er  resolut,  mener  vi,  at  vedkom- 
mende er  overbevist  om  det  værdige  i  hans  Hensigter. 

Naar  vi  siger,  at  nogen  har  Frimodighed,  mener  vi,  at  ved- 
kommende har  den  Frygtløshed,  der  kommer  af  den  sikre 
Foleise,  at  man  kan  overvinde  sin  Modstander.  Og  naar  vi 
tilskriver  nogen  Titelen  en  Helt,  mener  vi,  at  vedkommende 
er  i  Besiddelse  af  den  hojeste  Kvalitet  af  moralsk  Ud- 
mærkelse eller  Troens  udødelige  Ærlighed  til  Sandhed  og 
Ret.  Det  er  paa  det  moralske  og  aandelige  Omraade,  at 
Troens  Drivkraft  kan  hæve  sig  til  den  hojeste  Magt  og  Ud- 
mærkelse.  Værdien   af   Opnaaelser   i    moralsk    og    aandelig 

Henseende  ses  ikke  af  almindelige  Mennesker.  Glimmeren  af 
materielle  Ting  blænder  deres  Øjne.  De  verdslige  Ting,  som 
foregaar,  drager  deres  Sind  og  Tanker  bort  fra  de  Ting,  der 
bestaar.  Tillokkelserne  af  sanselige  Fornøjelser  sløver  Aan- 
den  for  de  dybe,  evige  Sjælens  Glæder.  Ydermere  den  mo- 
ralske Leder  maa  tage  imod  Spotterens  Ord  og  de  Stoltes 
Haan,  de  Ondes  Sladder  og  ofte  Forfølgerens  Sværd.  Ingen 
frygtsom  Sjæl  kan  staa  i  den  evige  Kamp  mellem  Sandhed 
og  Vildfarelse.  Kun  det  Hjerte,  som  slaar  med  Styrken  af 
en  guddommelig  Tro,  tor  paatage  sig  denne  evindelige  Kamp. 
De  behjertede  Korsfarere,  som  har  gaaet  gennem  Ild  og 
Vand  for  deres  Idealer,  har  været  opholdt  ved  en  Frimodig- 
hed, som  modstaar  enhver  Opposition.  De  er  blevet  drevet 
til  at  foretage  deres  frygtløse  Angreb  paa  det  ondes  Magter 
ved  den  urokkelige  Tro,  at  Retfærdighedens  evige  Gud  staar 
paa  deres  Side. 

Denne  uimodstaaelige  Overbevisning,  at  det  eneste,  der  har 
Betydning,  er  Guds  Sandheder,  er  selve  Sjælen  i  det  Helte- 
mod, som  har  givet  Martyrer  Kræfter  til  at  gaa  paa  Baalet 
for  deres  udødelige  Idealers  Skyld. 

Maa  jeg  henføre  til  en  Begivenhed  i  den  nobleste  Martyrs 
Historie,  hvis  dyrebare  Blod  blev  udgydt  for  os. 

Efter  en  anstrengende  Dag  bad  Jesus  sine  Disciple  om  at 
sejle  ham  over  den  galilæiske  So,  saa  han  den  næsle  Morgen 
kunde  begynde  sin  Gerning  paa  den  anden  Bred.  Da  de  var 
kommen  ud  paa  Soen,  fandt  Jesus  en  Hvileplads  i  Baadens 
Forstavn  og  faldt  i  Sovn.  En  mægtig  Storm  blæste  op, 
medens  han  sov.  Omstændighederne  er  belavende  i  saa 
meget,  som  de  viser  de  fysiske  Egenskaber  af  Kristus  og  den 
normale  Tilstand  af  hans  Legeme.  Han  blev  legemlig  træt 
som  andre  Mænd,  uden  Mad  hungrede  han,  uden  Drikke 
tors  lede  han,  efter  en  anstrengende  Dag  var  han  træt  og  sov 
trygt  selv  i  Stormens  Bulder,  hvilket  tyder  paa,  at  Helbred 
og  Nerver  var  i  Orden,  Sovn  efter  Anstrengelser  er  naturlig 
og  nødvendig.  Dagens  Gerning  var  tilende,  og  Jesus  sov. 
Imidlertid  blev  Stormen  stærkere;  saa  det  var  svært  at  ma- 
.novrerc  Baaden,  Bølgerne  begyndte  at  slaa  ind  over  dens  Si- 
der, og  det  saa  ud,  som  om  de  skulde  gaa  under.  Disciplene 
blev  bange,  men  Jesus  sov  trygt.  I  deres  Frygt  vækkede  de 
ham  og  sagde:  »Herre,  frels  os!  vi  forgaa.«  De  var  bange  og 
glemte,  at  der  var  en  hos  dem,  hvis  Rost  selv  Døden  maatte 
lyde.  Stilfærdig  besvarede  han  deres  angstfulde  Raab:  »Hvor- 
for er  i  bange,  /  lidet  troende?«  Saa  rejste  han  sig,  og  ud  i 
Nattens  Storm  og  Morke  lod  hans  Rost  til  Vindene  og  Soen, 
og  det  blev  blikstille. 

Ved  en  anden  Lejlighed  irettesatte  han  ligeledes  Disciplene 

for  deres  Mangel  paa  Tro.  Kiler  al  Jesus  have  bespist  de  5000 
Mennesker  i  Ørkenen,  lod  han  Disciplene  sejle  over  Soen, 
men  selv  blev  han  tilbage  og  gik  op  lil  el  afsides  Sted  i  Bjer- 
gene for  al  hede.  Disciplene  var  allerede  midi  paa  Soen.  014 
Baaden  led  Nød  af  Bølgerne,  for  Vinden  var  imod;  al  lade 
Baaden  drive  tilbage  med  Vinden  vilde  blive  deres  Forlis, 
saa  deres  eneste  Haab  var  at  holde  Baaden  mod  Vinden  ved 
Aarernes  Hjalp  og  Armenes  Kræfter.  Jesus,  som  kendte  deres 
Stilling,  kom  lil  dem  i  den  fjerde  Nattevagt,  vandrende  paa 
det  oprorte  Vand.  Da  Disciplene  saa  ham,  skreg  de  af  Frygt, 
thi  de  troede,  del  var  et  Sporgelse.  Men  med  det  samme  lalle 
Jesus  til  dem:  »Vær  frimodige,  det  er  mig,  frygter  ikke!« 
Beroliget  ved  disse  Ord  sagde  Peter:  »Herre!  dersom  del  er 
dig,  da  byd  mig  al  komme  til  dig  paa  Vandel!«  Jesus  sagde: 
»Kom.«  Peter  traadte  ned  fra  Skibet  og  vandrede  paa  Van- 
det, men  da  han  saa  det  stærke  Vejr,  blev  han  bange,  og  da 
han  begyndte  at  synke,  raabte  han:  »Herre,  frels  mig!«  Jesus 
tog  ham  ved  Haanden  og  sagde:  »Du  lidet  troende,  hvorfor 
tvivlede  du?«  Fra  Peters  mærkværdige  Erfaring  lærer  vi,  at 
den  Magt,  hvorved  Jesus  vandrede  paa  Vandel,  kunde  ogsaa 
nydes  af  andre,  hvis  bare  deres  Tro  var  tilstrækkelig.  For- 
uden det  vidunderlige  i  denne  Hændelses  virkelige  Til- 
dragelse finder  vi  i  dette  Mirakel  en  symbolsk  Rigdom.  Ved 
hvilken  Lov  eller  Princip  den  almindelige  Tyngdekraft  blev 
ophævet,  saa  et  menneskeligt  Legeme  kunde  gaa  paa  Vandets 
Overflade,  formaar  Mennesker  ikke  at  forklare.  Fænomenet 
er  et  bestemt  Eksempel  paa,  at  Tro  er  et  Magiprincip,  ved 
hvilket  naturlige  Kræfter  kan  kontrolleres  eller  ophæves. 

Til  ethvert  voksent  Menneske  kommer  paa  en  eller  anden 
Maade  den  samme  Erfaring  af  de  oprorte  Bolger  med  Storm 
og  Modvind,  og  ofte  bliver  det  sent  paa  Natten,  saa  fuld  af 
Kampe  og  Farer,  for  Hjælpen  viser  sig,  og  da,  altfor  ofte 
bliver  den  frelsende  Hjælp,  som  kommer,  misforstaael  og  set 
paa  som  en  storre  Rædsel.  Men  som  der  kom  lil  Peter  og 
hans  bange  Kammerater  i  Stormen  paa  de  oprorte  Bolger, 
saaledes  kommer  der  lil  enhver,  som  kæmper  i  Tro,  vor 
Frelsers  Rost:  »Det  er  mig,  frygter  ikke.« 

Fra  Comoras  Southern  Messenger. 
W.  Dean  Taylor. 


Jeg  ved,  han  ved,  og  han  forstaar, 
Fuldt  vel  hver  Hindring  paa  min  Vej. 
Og  ved  hans  Hjælp  jeg  alt  formaar, 
Xaar  blot  hans  Haand  jeg  slipper  ej. 


H.  M. 

JULEHILSEN 

FRA  DET  FØRSTE  PRÆSIDENTSKAB  AF  JESU 

KRISTI  KIRKE  AF  SIDSTE  DAGES  HELLIGE. 

Der  er  en  Glæde  forbunden  med  Julen  og  Julefesten,  som 
ikke  er  overgaaet  af  nogen  anden  Festlighed  gennem  Aarets 
Lob.  Det  er  den  Glæde^  som  kommer  ved  at  se  bort  fra  os 
selv  for  at  gore  andre  glade.  Som  Folge  deraf,  selv  om  der 
ikke  var  noget  andet  Særpræg  ved  Julen,  burde  Menneskene 
i  Verden  ved  hver  ny  Jul  have  gjort  lidt  Fremskridt  og 
Mænd  og  Kvinder  være  lidt  mere  ivrige  efter  at  bestræbe  sig 
for  at  virkeliggøre  Englenes  saa  velkendte  Proklamation: 
»Fred  paa  Jorden,  i  Mennesker  Guds  Velbehag!« 

Med  Forvisning  om  i  vore  Hjerter,  at  Millioner  af  op- 
rigtige Mennesker  i  hele  Verden  beder  om  og  virker  hen 
imod,  at  dette  maa  ske,  fremsender  vi  vor  hjerteligste  Hilsen 
og  Velsignelse. 

Beviser  for,  at  Kirken  har  gjort  Fremskridt,  giver  os  sand 
Grund  til  at  fryde  os.  Aar  Nitlen  hundrede  og  seks  og  tredive 
har  været  et  Aar  fuld  af  Begivenheder  og  Fremgang.  Kirkens 
Medlemmers  Loyalitet  har  været  udvist  paa  flere  Maader, 
idet  de  har  holdt  for  Øje  Idealerne  og  Lændommene  frem- 
satte af  Kristus,  Manden  fra  Galilæa  —  ved  en  foroget  For- 
kyndelse af  Evangeliet  i  Verden;  ved  forøgede  Tiende- Ydelser 
og  Ofringer;  ved  Opforeisen  af  nye  Kirker;  ved  Organisatio- 
nen af  nye  Slave  og  Missioner,  og  paa  særlig  Vis  ved  den 
næsten  af  alle  udviste  Villighed  og  Redebonhed  til  at  virke 
for  Gennemforeisen  af  Kirkens  timelige  Sikkerheds-Plan  (the 
Church  Security  Plan).  Sikkert  er  Herren  tilfreds  med  disse 
og  andre  lige  saa  fortjenstfulde  Opgaver,  som  har  været 
bragte  til  Udforelse;  thi  han  har  sagt,  i  Henseende  til  udvist 
Næstekærlighed:  »Idet  I  have  handlet  saaledes  imod  en  af  de 
•mindste  af  disse  mine  Brodre,  have  I  handlet  saaledes  imod 
mig.« 

Alle  saadanne  Anstrengelser  bidrager  til  den  Fryd  og  Fred, 
Kristus  kom  for  at  tilvejebringe.  Men  lad  os  stedse  erindre, 
at  Fred  kun  kan  tilvejebringes  ved  vedvarende  Anstrengelse 
og  vedvarende  Udforelse  af  retfærdige  Bestræbelser.  Onde 
Magter  og  nedbrydende  Kræfter  er  fremdeles  fremherskende 
i  Verden  og  maa  blive  modstaaede.  Som  Solen  denne  Mor- 
genstund kastede  sine  varmende  Lysstraaler  paa  de  sne- 
dækkede Bjergtoppe  og  paa  Rimfrosten  i  Dalene  her  i  dette 
vestlige  Land,  læste  vi  i  Dagbladene  om  Stridighederne  i  det 
fjerne  Østen,  om  den  indbyrdes  Krig  i  Spanien  og  Befæst- 

ningsværkers  Forsyning  med  Kanoner  og  dødbringende 
Eksplosiver  i  andre  Dele  af  Europa  —  altsammen  synlige 
Tilkendegivelser  om,  at  Misundelse,  Mistanke  og  Had  frem- 
deles linder  Raadeium  i  Menneskenes  Hjerter.  Igen,  som  i 
Aaret  1914,  liner  international  Misforstaaelse  med  at  drage 
Geniernes  Opfindelsesevne  bort  fra  Fredsarbejdet  paa  Vi- 
denskabens, Kunstens  og  Li lera lurens  Omraade  lil  Frem- 
bringelse af  dødbringende,  odelæggende  og  samfundsned- 
brydende Krigsredskaber. 

Den  opgaaende  Sol  kan  fordrive  Nattens  Morke,  men  den 
kan  ikke  bortdrive  Ondskabs  Morke,  Had,  Opblæslhed,  Ind- 
bildskhed, Egenkærlighed,  Begærlighed  og  Havesyge  fra 
Menneskenes  Hjerler.  Heller  ikke  kan  menneskelig  Tilfreds- 
hed og  Lykke  findes,  eller  Fred  herske  paa  Jorden,  forend 
Kærlighedens  Lys  og  menneskelig  Medfolelse  gor  sig  gæl- 
dende i  Hjerterne. 

Det  var  i  denne  Hensigt,  at  Jesus,  Retfærdighedens  Sol, 
»med  Lægedom  under  sine  Vinger«  kom  her  til  Jorden  i  Tidens 
Midte.  Ved  ham  skal  alt  ondt  overvindes,  og  Had,  Fjendskab, 
Stridigheder,  Fattigdom  og  Krig  ikke  herske  mere.  Dette  vil 
imidlertid  ikke  blive  gennemfort  ved  Krigsbomber  og  Skyd- 
ning, ved  Undervandsbaade  og  giftig  Gas,  men  ved  en  lang- 
som og  aldrig  fejlende  Fremgangsmaade,  idet  Menneskenes 
Tænkemåde  og  aandelige  Standpunkt  formedelst  Evangeliets 
Kraft  forandres.  Hvis  derfor  vi  vil  forandre  Verden,  maa  vi 
forst  faa  forandret  Folks  Tanker.  Kun  i  den  Udstrækning, 
Menneskene  ønsker,  at  Fred  og  Broderskab  skal  gore  sig 
gældende,  kan  Verden  blive  gjort  bedre.  Kun  ved  at  leve  vort 
Liv  efter  sunde  Samfundsprinciper  kan  Freden  komme, 
hvad  enten  det  angaar  Individer  eller  Nationer. 

Kristus  er  det  sande  Lys  i  Menneskelivet.  Hans  Komme 
var  kundgjort  ved  himmelske  Engle  syngende:  »Ære  være 
Gud  i  det  Hoje;  Fred  paa  Jorden,  i  Mennesker  Guds  Vel- 
behag!« 

Saaledes  blev  nedskrevet  den  storste  og  mest  vigtige  Be- 
givenhed i  Verdens  Hisotrie.  Idet  Kristus  iforte  sig  selv  et 
dødeligt  Legeme,  personificerede  han  sin  Guddommelighed, 
og  idet  han  vandrede  blandt  Menneskene  og  belærte  os.  Hans 
Eksempel  gav  os  Tilværelsens  sande  Filosofi,  som  tilkende- 
givet ved  hans  Dod  og  Opstandelse.  Han  aabnede  Doren  til 
Liv  og  Udødelighed. 

Idet  Kristus  forkastede  Fristerens,  Djævelens,  Tvangs- 
system og  Selvforherligelse,  indfor  te  han,  vor  Frelser,  i  Mod- 
sætning dertil  sin  Plan,  som  vil  genfode  Menneskenes  Sjæle. 
Han  vidste,  at  denne  Genfødelses-Kraft  vilde  være  virksom 
i  Stilhed  og  næsten  ikke  at  bemærke:  langsom  i  sin  Frem- 

skriden  og  ikke  tilfredsstillende  for  andre  end  de,  som  fan- 
gede den  rette  Forstaaelse  deraf  og  fik  det  rette  Syn  paa 
samme:  Paa  Frelsen  ved  hans  Dod  og  Opstandelse,  og  Sej- 
rens Tilkendegivelse  ved  hans  andet  Komme. 

Missionsopgaven  for  Jesu  Kristi  Kirke  af  Sidste  Dages  Hel- 
lige er  at  tilvejebringe  Fred.  Den  levende  Kristus  er  Kirkens 
Hoved.  Under  ham  er  over  hundrede  Tusinde  Mænd  i  Kir- 
ken guddommelig  autoristerede  til  at  repræsentere  ham  i  for- 
skellige beskikkede  Stillinger.  Det  er  disse  Repræsentanters 
Pligt  at  udvise  broderlig  Kærlighed,  forst  imod  hinanden 
indbyrdes  og  dernæst  mod  alle  Mennesker;  at  soge  harmonisk 
Sammenslutning,  medforende  Tilstedeværelsen  af  Fred 
indenfor  Kirkens  Organisationer;  og  da  kan  disse  Paabud 
blive  bragt  ud  blandt  Menneskene  i  Verden  til  Efterlevelse, 
ved  Forskrift  og  Eksempel. 

Maa  Kirkens  Medlemmer  ved  hver  ny  Jul,  som  kommer, 
befindes  at  have  gjort  Fremskridt  og  at  have  staaet  sandere, 
renere  og  mere  ædle  end  ved  den  foregaaende  Jul,  saa  at  de, 
med  Forstandsevner  og  Hjerter  forenede,  maa  fremskynde 
den  Dag,  da  »Herren  vil  velsigne  sit  Folk«  under  indbyrdes 
Fredsforhold,  og  idet  de  »oplofter  et  Fredsbanner  og  udsteder 
en  Fredserklæring  til  Jordens  Ender«. 


KIRKELIGE  NYHEDER. 

Ved  et  Mode,  som  afholdtes  i  Tredie  Wards  Modehus,  Salt 
Lake  City,  den  5.  November,  blev  Præsidentskabet  for  den 
danske,  kirkelige  Organisation  i  Salt  Lake  City  aflost  med 
Tilkendegivelse  af  de  kirkelige  Autoriteters  og  Forsamlingens 
Tak  for  den  nidkære  Udforelse  af  den  Gerning,  der  havde 
været  dem  anbetroet  —  i  henved  seks  Aar  for  Præsident 
Djalmar  E.  Lunds  og  forste  Raadgiver  Aage  M.  Kalmars  Ved- 
kommende, og  et  Aar  og  ni  Maaneder  for  Ældste  Niels  Jen- 
sens Vedkommende.  Forud  for  Ældste  Niels  Jensen  havde 
Ældste  Wilford  L.  F.  Samuelsen  indtaget  Stillingen  som 
anden  Raadgiver  til  Præsident  Lund  i  et  Tidsrum  af  henved 
fire  Aar. 

Ældste  C.  N.  Christensen,  forhenværende  Biskop  og  tid- 
ligere Missionær  i  Danmark,  for  nærværende  en  af  de  be- 
skikkede Turistførere  paa  Tempelpladsen,  blev  beskikket  som 
Præsident  for  den  danske  kirkelige  Organisation  i  Salt  Lake 
City,  og  Ældsterne  Christian  M.  Petersen  og  Rasmus  K.  Sø- 
rensen blev  beskikket  som  hans  Raadgivere.  Beskikkelsen 
blev  foretaget  gennem  Stavspræsidenten  Fogg  fra  Grant  Stav. 

Ældste  Hyrum  Jensen,  der  som  forhenværende  Missionær  i 
Danmark  har  repræsenteret  Stavspræsidentskabet   ved   vore 

Moder,  og  assisterende  kirkelig  Historiskriver  Andrew  Jensen 
var  nærværende  ved  Modet.  NieU  R  Grc(IL 


APOSTEL  ALONZO  A.  KINCKLEY  DØD. 

Den  22.  December  afgik  en  af  Kirkens  lolv  Apostle,  Alonzo 
A.  Hinckley,  ved  Doden  i  sit  Kjeffi  i  Salt  Lake  City.  Han 
havde  været  syg  i  over  et  Aar.  Ved  Budskabet  om  hans  Dod 
udtalte  Kirkens  første  Præsidentskab  sig:  »Vi  er  dybt  be- 
drovet i  Dag  ved  al  erfare  vor  hojtagtede  Medarbejder  Præ- 
sident Alonzo  A.  Hinckleys  Bortgang.  At  være  rede,  naar 
Kaldet  kommer,  er  altbetydende;  og  Præsident  Hinckley  var 
rede.  Som  Ægtemand  og  Fader  var  han  ideel,  som  Borger  en 
Foregangsmand,  som  Menneske  nobel  og  behagelig,  som  Le- 
der dygtig  og  eksemplarisk,  som  Ven  loyal  og  trofast,  som 
en  Herrens  Apostel  urokkelig  i  sit  Vidnesbyrd  om  den  le- 
vende Kristus.  I  Sandhed  en  Prins  og  en  stor  Mand  er  fal- 
den i  Dag.« 

Præsident  Hinckley  var  fodt  i  Cove  Fort  den  23.  April  1870. 
Son  af  Ira  N.  Hinckley  og  Angeline  Nobel  Hinckley.  25  Aar 
gammel  udforte  han  en  Mission  i  Holland  og  senere  en  Mis- 
sion i  Sydstaterne  og  præsiderede  senere  en  Tid  over  Mis- 
sionen i  Californien.  Fra  1902  til  1912  præsiderede  han  som 
Stavspræsident  i  Millard  Stav,  Utah,  og  fra  1912  til  1929  som 
Præsident  for  Deseret  Stav.  Og  blev  i  1934  ordineret  en  af 
de  tolv  Apostle. 

Foruden  sin  kirkelige  Virksomhed  er  han  ogsaa  kendt  i 
Utah  som  Forretningsmand  og  Landmand.  To  Gange  var  han 
Medlem  af  Slatens  lovgivende  Forsamling. 

Ældste  Hinckley  efterlader  sig  Hustru,  Rose  May  Robinson 
Hinckley,  hvem  han  giftede  i  1892,  og  deres  12  Børn,  3  Søn- 
ner og  9  Dotre. 

EN  94-AARIG  PINOEERKVINDE  DØD. 

Maria  S.  Schow,  hojlig  agtet  Enke  efter  Chisten  Schow, 
dode  i  Pangwitch,  Utah,  Sondag  Nat  den  13.  December  1936 
og  blev  begravet  fra  North  Ward  den  16.  December. 

Soster  Maria  Schow  var  en  Datler  af  Hans  Sorensen  og 
Marie  Jensen  Sorensen  og  var  fodt  i  Vire,  Jylland,  den  8. 
Januar  1842.  Hendes  Forældre  var  blandt  de  første  i  Dan- 
mark som  ved  Daab  blev  indlemmet  i  Jesu  Kristi  Kirke  af 
Sidste  Dages  Hellige.  Maria  blev  dobl  i  1852,  10  Aar  gammel. 

I  1860  emigrerede  Familien  til  Utah  og  boede  en  Tid  i 
Brigham  City.  Her  blev  Maria  gift  med  Christen  Schow  den 
1.  November  1864.  Senere  flyttede  de  til  Pangwitch,  Utah. 

Der  var  6  Børn  i  Familien,  af  hvilke  de  fem  lever. 
Familien  tæller  nu  fremdeles  48  Borneborn,  110  Børnebørns 
Born  og  2  Born  i  fjerde  Led. 

AARLIGT  OPGØR. 

Ved  Aarsskiftet  er  det  Skik  og  Brug  i  de  fleste  Forretnin- 
ger at  foretage  et  fuldstændigt  Opgor  over  Forretningens 
Stilling  for  at  se,  hvilken  Fremgang  eller  Tilbagegang  der 
har  været  i  det  forløbne  Aar. 

Enhver  Sidste  Dages  Hellig  burde  ligeledes  foretage  et  Op- 
gor af  sin  egen  Stilling,  og  her  er  nogle  Sporgsmaal  for  et- 
hvert Medlem  af  Kirken  at  tage  under  Overvejelse: 

Hvor  har  jeg  staaet  i  det  forlobne  Aar  med  Hensyn  til 
Loyalitet  mod  Kirkens  Ledere? 

Har  jeg  betalt  min  Tiende  og  Ofringer  i  det  svundne  Aar? 

Hvorledes  har  jeg  forholdt  mig  med  Hensyn  til  Visdoms- 
ordet? 

Har  jeg  passet  mine  Moder,  som  jeg  burde? 

Har  jeg  ihukommet  Hviledagen  og  holdt  den  hellig? 

Har  jeg  adlydt  de  Raad,  som  er  blevet  givet  af  Kirkens 
Ledere? 

I  min  Hjælp  til  de  Fattige  og  i  min  Omgang  med  mine 
Medmennesker  har  jeg  da  handlet  i  Broderkærlighedens 
Aand? 

Har  jeg  med  Hensyn  til  Evangeliets  Forkyndelse  advaret 
min  Nabo  angaaende  Kirkens  Oprettelse  og  Dommen,  der 
venter  Verden? 

Hvis  jeg  har  fejlet  i  nogen  af  disse  Ting  i  1936,  hvorledes 
kan  jeg  da  forbedre  min  Stilling  i  1937? 

Alma  L.  Petersen, 
Missionspræsident. 

UNGDOMSSTÆVNET  I  ODENSE. 

»Godt  begyndt  er  halvt  fuldendt«,  siger  et  gammelt,  godt 
Ordsprog,  og  Ungdomsforeningernes  Hovedbestyrelse  har 
antaget  dette  for  sandt,  thi  vi  har  allerede  arbejdet  længe 
med  Arrangementet  af  det  kommende  store  Stævne  i  Odense. 
Saaledes  er  der  allerede  lejet  Sal  —  en  af  de  bedste  i  Byen 
—  og  Programmet,  som  i  Aar  vil  blive  forøget  og  blive  det 
bedste  af  sin  Slags,  er  allerede  under  Arbejde  og  vil  være 
færdigt  og  udsendt  for  Paaske.  —  Alt  ialt  vil  Arrangementet 

i  Forbindelse  med  dette  Ungdomsstævne  blive  større  og  mere 
kostbart  end  nogensinde  for  for  at  faa  endnu  større  Inter- 
esse blandt  Kirkens  Medlemmer  og  Venner  til  at  komme  til 
Odense  til  Pinsen  den  16.  og  17.  Maj  1937. 

Der  er  ogsaa  sendt  speciel  Invitation  til  Præs.  og  Str. 
Richard  R.  Lymann,  den  europæiske  Missionspræsident,  om 
al  komme  til  Stede  ved  denne  Lejlighed,  og  i  et  nylig  mod- 
laget Brev  fra  Præs.  Ly  man  udtaler  han,  at  han  og  Søster 
Lyman  vil  forsoge  om  muligt  at  overvære  Stævnet. 

Allerede  nu  henstiller  Hovedbestyrelserne  til  Kirkens  Med- 
lemmer og  Venner  om  at  begynde  at  gøre  Forberedelser  til 
at  komme  til  dette  vort  store  Stævne.  Der  er  ca.  17  Uger,  til 
vi  mødes  i  Pinsen,  og  det  koster  jo  altid  en  Del  at  komme 
og  være  med  til  et  Stævne,  derfor  foreslaar  vi,  at  de  enkelte 
begynder  at  lægge  Penge  tilside  saa  ofte  som  muligt,  for  at 
gøre  det  lettere  til  Pinsen  at  naa  Maalet.  Vi  henstiller  ogsaa 
til  Bestyrelserne  overalt  i  Missionen  at  lede  et  saadant  Spare- 
system og  oge  Lysten  dertil,  ligesom  vi  ogsaa  venter,  at 
Konkurrencearbejdet  bliver  paabegyndt  nu,  om  det  ikke  alle- 
rede er  begyndt. 

Med  disse  Ord:  Paa  Gensyn  i  Odense  til  Pinsen. 

Hovedbestyrelserne  for  U.  M.  F.  og  U.  K.  F. 
i  Danmark. 


FRA  MISSIONEN. 

AALBORG.  —  Fredag  den  3.  December  afholdt  Primary- 
Foreningen  i  Aalborg  en  særdeles  vellykket  Fest.  Primary- 
Børnene  og  Missionærerne  præsenterede  et  Tableau  »Kirkens 
Historie«,  som  blev  smukt  og  virkningsfuldt  udfort  og  gjorde 
et  dybt  Indtryk  paa  de  Tilstedeværende.  Derefter  udfortes  et 
lille  Horespil  »Tegnesproget«  af  to  af  Bornene.  Et  godt  Pro- 
gram paafulgte,  hvorefter  Resten  af  Aftenen  blev  benyttet  til 
forskellige  Lege,  hvori  baade  Voksne  og  Born  deltog.  For- 
friskninger solgtes  af  Primary-Børnene  og  gav  el  godt  Over- 
skud. Der  var  88  tilstede. 

Fredag  den  18.  December  gav  Sangkoret  i  Aalborg  en 
Aftenunderholdning  som  følger:  Foredrag  med  Lysbilleder 
om  Utah.  Koret  sang  nogle  Julesalmer  og  andre  af  Kirkens 
smukke  Sange.  Missionær  Anker  Schade  spillede  en  Violin- 
solo og  Missionær  Weslenskov  og  Soster  Elisabeth  Nielsen 
sang  en  Duet  smukt  og  stemningsfuldt.  Der  var  tilstede  45 
Medlemmer  og  100  Fremmede.  Dagen  efter  fremkom  Aalborg 
Dagblade  med  en  meget  rosende  Omtale  af  Aftenunder- 
holdningen. Et  smukt  Resultat. 

RANDERS.  —  Torsdag  den  17.  December  samledes  Familie 
og  Venner  af  Herman  Koitsch  og  Soster  Jensine  Koitsch  i 
Vorup  Gymnastiksal  for  at  fejre  Parrets  Sølvbryllup.  Salen 
var  festligt  udsmykket  i  Blaat  og  Solv.  De  140  Gæster  til- 
bragte en  fornøjelig  Aften  ved  Spisning,  Sang,  Taler,  Musik 
og  Dans. " 

Fru  Emma  Broberg,  Datter  af  Sølvbrudeparret,  og  hendes 
Mand,  Hr.  Egil  Broberg,  som  tidligere  paa  Dagen  var  blevet 
ægteviet,  var  Æresgæster  ved  Sølvbrylluppet. 

Soster  Koitsch  blev  indlemmet  i  Kirken  den  30.  Oktober 
1905  og  har  i  de  forløbne  31  Aar  staaet  som  et  trofast  Med- 
lem af  Kirken,  altid  villig  og  rede  til  at  udfore  sin  Del  af 
Arbejdet. 

Mandag  den  28.  December  afholdt  Randers  Gren  den  bedste 
Juletræsfest  i  mange  Aar.  81  Mennesker  fandt  Plads  i  den 
lille  Sal  foruden  Juletræet,  der  naaede  fra  Gulv  til  Loft.  Alle 
havde  en  fornøjelig  Aften.  Chokolade  severedes  til  alle  — 
Børnene  forst.  Barnene  fik  hver  en  god  Julepose  og  de  voksne 
en  Appelsin.  Et  kort  Program  blev  godt  udfort. 

Tirsdag  Aften  afholdt  Ungdomsforeningerne  i  Randers  en 
selskabelig  Sammenkomst  i  Stedet  for  det  almindelige  Mode. 
Et  kort  Program  blev  udfort,  hvorefter  man  tilbragte  Resten 
af  Aftenen  med  forskellige  morsomme  Lege. 

ODENSE.  —  Ungdomsforeningerne  i  Odense  afholdt  den  18. 
December  en  meget  vellykket  Festlighed,  hvor  folgende  Pro- 
gram blev  udfort:  Oplæsning,  Soster  Sophie  Hansen;  Violin- 
solo, Missionær  Edward  Larsen  Jr.;  musikalsk  Oplæsning, 
Missionær  M.  F.  Lauper,  hvorefter  et  Skuespil  »En  Juleover- 
raskelse« blev  udfort  af  Marcel  F.  Lauper,  Clarence  A.  Lar- 
sen, Axel  Mathissen,  Clark  W.  Nielsen,  Eleonora  Jorgensen, 
Fru  Lilly  Rasmussen  og  Edward  Larsen  Jr.  Derefter  legedes 
forskellige  morsomme  Lege.  En  Kvartet  blev  smukt  udfort  af 
Edward  Larsen  Jr.,  Clark  W.  Nielsen,  Clarence  A.  Larsen  og 
Eleonora  Jorgensen.  Salen  var  festlig  smykket  i  Juleskrud 
med  Juletræ,  og  Julestemningen  manglede  heller  ikke.  Alle 
Tilstedeværende  havde  en  fornøjelig  Aften. 

VIBORG.  —  Det  første  Mode  afholdt  af  Sidste  Dages  Hellige 
i  Viborg  i  mange  Aar  blev  holdt  i  Afholdshotellets  Sal  Tirs- 
dag Aften  den  15.  December.  Tilstede  var  Distriktspræsident 
Arnold  V.  Bergesen,  Aarhus,  Ælds terne  Woodruf  Nielsen  og 
Harold  A.  Petersen,  Viborg,  Richard  W.  Jackson  og  Thomas 
Drury,  Randers,  og  Thomas  C.  Sørensen  og  Gordon  P.  An- 
dersen, Silkeborg.  Ældste  Jes  P.  Jessen  talte  over  Emnet 
Mormons  Bog.  En  Kvartet  blev  afsunget  af  Ældstei  ne  Richard 

W.  Jackson,  Thomas  Drury,  Thomas  C.  Sørensen  og  Gordon 
P.  Andersen.  Ældste  Richard  W.  Jackson  holdt  et  Foredrag 
med  Lysbilleder  over  »Amerika  for  Columbus«.  Modet  over- 
væredes af  54  opmærksomme  Tilhørere. 

KØBENHAVN.  —  Mandag  Aften  den  21.  December  afholdt 
Kobenhavns  Grens  Sangkor  sin  Julekoncert  under  Ledelse  af 
Korets  Dirigent  Valdemar  Jakobsen,  med  Niels  Henriksen 
som  Organist.  Skont  Koncerten  var  udsat  fra  den  16.  til  den 
21.  December,  havde  den  alligevel  samlet  et  stort  og  tak- 
nemligt Publikum. 

Foruden  Korets  Sange  blev  et  Musiknummer  udfort  af 
Ældste  J.  Nevel  Christensen,  en  Violinsolo  af  Froken  Mary 
Florence  og  en  Orgelsolo  af  Søster  Lillian  Petersen.  Pro- 
grammet var  i  det  hele  vel  udfort  og  paahørtes  med  In- 
teresse og  Paaskonnelse  af  den  store  Forsamling. 

Anden  Juledag  afholdt  Kobenhavns  Grens  Søndagsskole  en 
Juletræsfest.  Skont  man  havde  forventet  flere  Børn  tilstede, 
maa  man  dog  sige,  at  Festen  var  særdeles  vellykket.  Der 
var  75  Børn  og  150  Voksne  tilstede. 

Efter  at  man  havde  marcheret  rundt  om  det  smukke  Jule- 
træ og  sunget  nogle  Julesalmer,  underholdt  Fru  Harboe  og 
Fru  Hansen,  klædt  i  Tyrolerdragter,  Fosamlingen  med  at 
synge  nogle  Sange.  Derefter  tog  Nissefar,  Bro.  Herluf  Ras- 
mussen, og  Nissemor,  Søster  Edna  Andersen,  samt  deres 
Barn,  Soster  Inga  Frederiksen,  fat  og  arangerede  nogle  Lege 
indtil  Kl.  7,  saa  serveredes  der  Chokolade  for  Børnene,  som 
bagefter  fik  hver  en  Æske  Chokolade,  en  Appelsin  og  en  lille 
Julegave.  Mens  Børnene  legede  med  Nisserne,  serveredes  der 
Chokolade  for  de  voksne.  Kl.  8,30  sluttede  Festen  for  Bør- 
nene, hvorefter  de  voksne  dansede  til  Kl.  10. 


INDHOLD: 


Det  er  mig,  frygter  ikke....   18 

Julehilsen 25 

Kirkelige  Nyheder 27 

Apostel  Alonzo  A.   Kinckley 
død 28 


En    94-aarig     Pioneerkvinde 

død 28 

Aarligt  Opgør 29 

Ungdomsstævnet  i  Odense. .  29 
Fra  Missionen 30 


SKANDINAVIENS   STJERNE,   Organ   for  den   danske   Mission   af 

Jesu  Kristi  Kirke  af  Sidste  Dages  Hellige,  udkommer  den  1.  og  15. 

i  hver  Maaned.  Pris  25  Øre  pr.  Numer,  6  Kr.  pr.  Aar. 

